Lordi

**Lordi** (**Lordi**) je sastav iz Helsinkija (Finska) koji svira melodični teški rok i hevi metal. Najpoznatiji su po svojim neobičnim kostimima monstruma, bez kojih se ne pojavljuju u javnosti i bez kojih, kako kažu, Lordi jednostavno ne postoji. Kao predstavnici Finske su ubedljivo pobedili na Pesmi Evrovizije 2006. sa pesmom *Hard Rock Hallelujah*.

Članovi Lordija predstavljaju se scenskim imenima Mr. Lordi, Amen , Ox , Hella i Mana . Nekadašnji članovi su bili G-stealer, Magnum , Kalma i Enary, Awa, Kita, Otus . Lordi, rođen u Rovanijemiju (Laponija), koji je i osnovao sastav, je bio predsednik finske Kiss-armije (fan kluba teški rok-sastava Kis). Prve demo snimke napravili su 1992., više od polovine sadašnjih članova sa sastavom je od 1997., a prvi album izdali su 2002. Njihova muzika zvuči kao teški metal osamdesetih pokazuje pomešani uticaj sastava Kiss, Zodijak Majndvarp i Alice Cooper, ali često sadrži i upamtljive refrene, nalik na one kakvi se sreću u pop pesmama. Po kostimografiji koja uključuje mumije, zombije, vanzemaljce, boginje iz Valkira, "rogato kopile hiljadu megalomanijaka" i slično, scenografiji sa gargojlama, sekirama, motornim testerama i pirotehnikom, i odgovarajućem javnom imidžu, Lordi podsećaju na kultni američki smećarski sastav GVAR. Sam Lordi kaže da sastav "ima istu estetiku kao filmovi strave i užasa. Što je strašniji film, to je zabavnije. A rok muzika bi trebala da bude baš takva."

Članovi sastava se nikada ne pojavljuju u javnosti bez svojih kostima. Potrebno je i do pet sati kako bi se svi propisno našminkali i obukli u složene kostime, koje je osmislio i izradio sam Lordi. Kada je 15. marta 2006. finski tabloid Ilta-Sanomat ("Večernje novosti") objavio Lordijevu fotografiju u svakodnevnoj odeći na kojoj se "čak" video i deo lica, ovaj je to nazvao uvredom i "pokušajem da se uništi njihov monstrumski imidž na čijem stvaranju su radili deset godina".

Već prvi Lordijev album, *Get Heavy*, bio je platinasti u Finskoj. Album je u Londonu miksovao Kevin Širli, koji je prethodno radio i za Ajron mejden, Aerosmit i Blek krouz, a singl *Would You Love a Monsterman?*, koji je proveo četiri meseca na lestvicama, je pratio i strip, te prvi spot u "šumi užasa". Hitove su imali i na dva kasnija albuma (*The Monsterican Dream* je praćen i "posebnim izdanjem" na DVD-u koji je uključivao kratki horor film *The Kin* "samo za starije od 18 godina") a kompilaciju *The Monster Show* su izdali u preko 20 zemalja. 2005. godine su bili na "evropskoj monsturi" po 15 klubova u osam evropskih zemalja, a svirali su i sa poznatim sastavima poput Hamerfal i Najtviš. Pevaju na engleskom jeziku, snimaju za finski BMG.

U prvom krugu (13. januara) nacionalnog izbora za predstavnika Finske na Pesmi Evrovizije 2006. u Atini, svaki od dvanaest učesnika je predstavio po dve pesme od kojih je publika birala jednu za finalno veče 10. marta. Lordi su svirali *Hard Rock Hallelujah* i *Bringing Back the Balls to Rock*, i publika je blagom većinom izabrala prvu od njih, koja je potom izdata i kao prvi singl sa njihovog albuma *The Arockalypse*. Lordi je zatim pobedio na finalnoj večeri osvojivši čak 42,2% glasova publike (67.369) u teleglasanju i tako izabran za finskog evrovizijskog predstavnika 2006.

## Diskografija

Albumi:
* 2002–*Get Heavy*
* 2004–*The Monsterican Dream*
* 2005–*The Monster Show* (kompilacija)
* 2006–*The Arockalypse*
* 2008–*Deadache*
* 2009–*Zombilation* (komplilacija)
* 2010–*Babez for Breakfast*
* 2012–*Scarchives Vol. 1*
* 2013–*To Beast or Not To Beast*
* 2014–*Scare Force One*
* 2016–*Monstereophonic (Theaterror vs. Demonarchy)*
* 2018–*Sexorcism*
* 2020–*Killection (A Fictional Compilation Album)*
* 2021-*Lordiversity*

Singlovi:
* 2002–"Would You Love a Monsterman?"
* 2003–"Devil Is a Loser"
* 2004–"My Heaven Is Your Hell"
* 2004–"Blood Red Sandman"
* 2006–"Hard Rock Hallelujah"
* 2006–"Who's Your Daddy?"
* 2006–"It Snows In Hell"
* 2007–"They Only Come Out At Night"
* 2008–"Bite It Like a Bulldog"
* 2008–"Deadache"
* 2010–"This is Heavy Metal"
* 2010–"Rock Police"
* 2013–"The Riff"
* 2016–"Hug You Hardcore"
* 2018–"Your Tongue’s Got the Cat"
* 2018–"Naked in My Cellar"
* 2019–"Shake the Baby Silent"
* 2019–"I Dug a Hole in the Yard for You"
* 2020–"Like A Bee To The Honey"
* 2021–"Believe Me"

Spotovi:
* 2002–"Would You Love a Monsterman?"
* 2003–"Devil Is a Loser"
* 2004–"Blood Red Sandman"
* 2006–"Hard Rock Hallelujah"
* 2006–"Whos Your Daddy?"
* 2006–"It Snows In Hell"
* 2008–"Bite It Like a Bulldog"
* 2010–"This is Heavy Metal"
* 2013–"The Riff"
* 2014–"Scare Force One"
* 2016–"Hug You Hardcore"
* 2018–"Naked in My Cellar"
* 2019–"I Dug a Hole in the Yard for You"
* 2021–"Believe Me"


## Vanjske veze

* zvanično mrežno mesto 
* Obožavaoci: 
** Loridcted, 
** LORDI Army